tomron87/hebrew-wikipedia-sentences-corpus huggingface dataset:
קיימים כמה אגמים קרחוניים: גלצ'סקו, טאור, סלבייול, מיז'ה, פאסריה וגודיאנו.
ישנם גם כמה אגמים מלאכותיים שנוצרו לשם מניעת שיטפונות (האגם צ'אורו) או עבור תחנות כוח הידרואלקטריות (האגמים מוטרו, צ'רנה וואליה לוי איוואן).
האקלים הוא ממוזג-יבשתי מתון עם השפעות ים-תיכוניות.
אקלים משתנה לפי מדרגות תוואי השטח.
הטמפרטורות הממוצעות השנתיות עולות מצפון לדרום.
מועצת מחוז גורז', שחודשה בבחירות המקומיות ב-2020, מורכבת מ-32 חברים ("יועצים").
מפלגה חברים הרכב המועצה המפלגה הלאומית ליברלית (PNL) 16 המפלגה הסוציאל-דמוקרטית (PSD) 11 מפלגת תנועת העם (PMP) 3 PRO רומניה (PRO) 3
שטחו וגבולותיו של מחוז גורז' הם תוצאה של התפתחויות היסטוריות, שבמהלכם סופחו לו כמה ישויות אזוריות סמוכות כמו מוטרו וגילורט.
במאה ה-17 כבר ניתן למצוא במסגרת נסיכות ולאכיה מחוז התואם בקווים כלליים את גבולות המחוז הנוכחי, שנשא את השם "ז'יול דה סוס" (כלומר ז'יו העליון, שזה גם מובן השם "גורז'").
מחוז גורז' מוזכר לעיתים בימינו כמועמד להתחברות אל המחוזות השכנים ולצ'ה ומהדינץ בתת-אזור במסגרת האזור 4 "דרום מערב - אולטניה".
אחרי המהפכה הרומנית בדצמבר 1989 המחוז נותר יציב מבחינת הרפורמות המנהליות.
נוצרו רק 5 מועצות מקומיות חדשות (קומונה) ומספר כפרים גדולים הפכו לערים.
במחוז גורז' ישנן 8 ערים:מתוכן - שני במעמד "מוניקיפיום" (ברומנית - מוניצ'יפיו), ו-62 כפרים גדולים ("קומונה").
באיה דה פייר - Baia de Fier
בורסקו - Borăscuברנשט (רומניה) - Brăneşti
בשנת 1846 הוקם בעיר טרגו ז'יו, מיוזמת ד"ר קולצ'ר בית חולים למחלות מין.
בתחילת שנת 2002 פעלו במחוז גורז' 7 בתי חולים, 31 מרפאות, מרפאה רב-מקצועית, 11 בתי מרקחת, 4 מרכזי בריאות ובית הבראה לחולי שחפת.
גורילה מזרחית (שם מדעי: Gorilla beringei) היא המין הגדול ביותר בסוג גורילה וכן במשפחת ההומינידיים ובסדרת הפרימטים.
המין מתחלק לשני תת-מינים – גורילת השפלה המזרחית (Goriila beringei graueri) עם אוכלוסייה המונה 5,000 פרטים, והנדירה שבגורילות – גורילת הרים (Gorilla beringei beringei) עם אוכלוסייה המונה כ-700 פרטים.
ישנה אוכלוסיית גורילות הרים בפארק הלאומי ביווינדי שבדרום אוגנדה, אותה שוקלים לסווג כתת-מין נוסף.
הגורילה המזרחית חיה ביערות אגן קונגו ומרכז אפריקה – המדרונות הוולקנים של רואנדה, מזרח הרפובליקה הדמוקרטית של קונגו ויער ביווינדי שבדרום אוגנדה.
במהלך היום הגורילות בעיקר אוכלות, בלילה הן בונות קנים על ידי קיפול מעל הצמחייה, בדרך כלל על הקרקע.
כמו שאר הגורילות, הגורילה המזרחית היא צמחונית וניזונה מעלים ופירות.
לגורילה המזרחית יש ראש גדול, אף שטוח ונחיריים גדולים, חזה רחב וזרועות ארוכות.
הפנים, כפות הידיים, כפות הרגליים והחזה קירחים, והפרווה שחורה בעיקר, אך מרגע שהגיעו לגיל מסוים- לזכרים ישנו מעין "אוכף" כסוף על גבם ולכן הם נקראים כסופי גב (Silverbacks).
קיימים הבדלים במראה הפרווה בין שני תת-המינים:
לגורילת השפלה המזרחית יש פרווה קצרה יותר, עבה יותר, שחורה עמוקה.
לגורילות ההר יש פרווה המזכירה צבע כחול כהה.
כמו כן ישנם הבדלי גודל בין שני תת-המינים- גורילת השפלה מעט גדולה יותר מגורילת ההרים והזכרים שבשני המינים גדולים יותר מהנקבות ומשקלם נע בין 140–205 ק"ג וגובהם 1.7 מטרים בעמידה, כשהם בוגרים.
משקלה הממוצע של נקבת גורילת השפלה המזרחית נע בין 90–100 ק"ג, וגובהה בעמידה עומד על 1.5 מטרים.
הגורילה המזרחית נדירה יותר מהגורילה המערבית אם כי מאוימת פחות.
האיומים העיקריים על הגורילה המזרחית הם צייד למטרות מזון והעמקת החקלאות לתוך היער, מה שגורם להרס בית הגידול הטבעי שלה.
בחלק מהשמורות הלאומיות ישנה תוכנית תיירות של צפייה בגורילות, ולה יתרונות וחסרונות – מצד אחד התיירות מובילה למודעות סביבתית והכנסות כספיות לתושבים, ומצד שני היא גורמת להפרעה בהתנהגות הטבעית של הגורילות.
הגורילות המזרחיות נדירות ביותר בגני החיות, וגן החיות היחיד שנמצא מחוץ לאזורי המחיה הטבעיים של הגורילות בו נמצאים פרטים הוא גן החיות של אנטוורפן, בו חיות שתי נקבות בוגרות.
בקונגו ישנם גופים המחזיקים את הגורילות שהוחרמו מציידים לא חוקיים.
גורוקה (Goroka) היא עיירה בפפואה גינאה החדשה, בירת מחוז הרמה המזרחי.
אוכלוסייתה של העיירה מנתה 16,700 תושבים בשנת 2011. העיירה שוכנת בגובה של 1546 מטרים מעל פני הים על הכביש הראשי של אזור הרמה של פפואה גינאה החדשה במרחק 285 ק"מ מלאה ו-90 ק"מ מהעיירה הסמוכה קאינאטו (Kainantu).
האקלים מתון והוא ידוע כ"אביבי נצחי"
בעיירה פועלים ארגונים לאומיים שונים כמו תחנת רדיו נוצרית, המכון למחקר רפואי של פפואה גינאה החדשה, מכון הקולנוע הלאומי, המכון המלנזי, תיאטרון והאוניברסיטה המקומית.
כמו כן פועלים בעיירה כמה ארגונים חוץ-ממשלתיים כמו ארגון אוקספם וארגון Save the Children.
גורוקה היא גם מרכזם של שבט אנשי הבוץ (Asaro).
הענף הכלכלי העיקרי הוא גידול קפה.
תעשיות נוספות הם חוות גידול דגי טרוטה, גידול חזירים, דבוראות גידול אננס וגידול ירקות.
בחודש מאי מארחת גורוקה את פסטיבל הקפה הלאומי.
בחודש ספטמבר, בתקפות יום העצמאות של פפואה גינאה החדשה (16 בספטמבר), מארחת גורוקה התכנסות רב-שבטית גדולה שמתקיימת כבר מאמצע שנות החמישים.
גוריון (גורי) מֶלְצֶר (21 באוגוסט 1930 – 1 באוקטובר 2014) היה מראשי תעשיית האלקטרוניקה בישראל.
כיהן כמנכ"ל חברות טלרד ותדיראן וכיו"ר דירקטוריון חברת בזק וכיו"ר חבר הנאמנים במרכז האקדמי לב.
גוריון (גורי) מלצר נולד בשנת 1930 בירושלים לשפרה ולחוקר התנ"ך פייבל מלצר.
סבו היה הרב איסר זלמן מלצר, ראש ישיבת עץ חיים ויו"ר מועצת גדולי התורה.
אחותו הבכורה אפרת ואמו שפרה נפטרו שתיהן בטווח של כשנה זו מזו, בהיותו בן 13.
למד בבית הספר תחכמוני ובבית ספר "מעלה" בירושלים.
זמן קצר לאחר מלחמת העצמאות התגייס לצה"ל ועסק בפיתוח יכולות הצפנה של חיל הקשר.
בהמשך מונה כקצין הקשר החטיבתי של חטיבת גבעתי, תפקיד שבו שימש עד שנת 1952 (בדרגת סרן).
עם שחרורו יצא ללימודים בארצות הברית.
למד בישיבה יוניברסיטי בניו יורק ואחר כך הנדסת אלקטרוניקה בסיטי קולג' (CCNY) של אוניברסיטת העיר ניו יורק (CUNY), ועבד והשתלם בחברת RCA – אחת מהחברות הגדולות בארצות הברית בתחום האלקטרוניקה.
בסוף שנות ה-50 נמנה, עם עוד מספר מהנדסים צעירים שלמדו בארצות הברית, עם צוות הקמת חברת תדיראן, ובהמשך מונה לתפקידים בכירים בה.
ב-1973 שימש כיועץ בחברת ג'נרל טלפון אלקטריק.
עם שובו ארצה (לאחר שנה), נקרא על ידי מנכ"ל כור תעשיות, מאיר עמית, לנהל את חטיבת האלקטרוניקה של כור ואת חברת טלרד.
ב-1984 סיים מלצר את עבודתו בטלרד אך המשיך לנהל את חטיבת האלקטרוניקה.
אחר כך מונה כחבר הנהלת כור וכמדען הראשי של הקונצרן, ויחד עם מנכ"ל כור באותה תקופה בני גאון פעל להבראת כור.
ב-1990 מונה לתפקיד מנכ"ל תדיראן.
הוא הוביל תהליך הבראה שכלל סגירת מפעלים כושלים, מכירת משרדיה של החברה בגבעת שמואל ופיטורי עובדים.
כעבור כשנתיים עברה תדיראן מהפסד לרווח שנתי, וב-1992 הונפקו מניותיה בוול סטריט והחברה גייסה 100 מיליון דולר.
ב-1994 פרש מלצר מתפקיד מנכ"ל תדיראן, ומונה ליו"ר דירקטוריון חברת בזק.
לאחר פרישתו לימד בטכניון ובאוניברסיטת תל אביב.
מלצר נפטר ב-1 באוקטובר 2014 בגיל 84 והובא למנוחות בבית הקברות ברעננה.
היה חבר בגופים ציבוריים רבים כגון: יו"ר לשכת המסחר ישראל – אוסטרליה, חבר הוועד המנהל של האוניברסיטה העברית.
חבר הוועד המנהל אוניברסיטת ת"א, חבר הוועדה העליונה לתכנון ותקצוב של המועצה להשכלה גבוהה, חבר ועדת פרס רוטשילד, חבר ועדת השכר של המרצים באוניברסיטת השונות.
חבר הנהלת מכון דוידסון להוראת המדע והטכנולוגיה.
חבר המל"מ – המרכז להוראת המדעים, חבר הוועדה המייעצת לשר החינוך להוראת הטכנולוגיה והמדעים, חבר האקדמיה למדעים.
חבר בחבר הנאמנים של מכון ויצמן, ויו"ר חבר הנאמנם במרכז האקדמי לב.
בשנים 2001–2003 שימש יושב ראש ועדת ההיגוי לרשת האינטרנט הלאומית.
מלצר זכה בשורה של פרסים ואותות הוקרה, בהם פרס ראש הממשלה על מפעל חיים בתקשורת (2002), פרס התעשייה, פרס מיוחד על תרומה אישית של IEEE (ארגון האלקטרוניקה העולמי) ועוד.
היה נשוי לשרה ואב לארבעה.
רעייתו הייתה סרן בצה"ל והייתה במשך שנים ראש הלשכה של הרמטכ"לים יעקב דורי, יגאל ידין ומרדכי מקלף ולאחר מכן ראש לשכתו של דוד בן-גוריון.
בנם, ארז מלצר ניהל בין היתר את החברות אפריקה ישראל, קריאו-סאיטקס ונטפים.
גורט היא עיירה בדרום מחוז גולוויי במערב אירלנד.
היא שוכנת צפונית לגבול עם מחוז קלייר על הדרך הראשית גולוויי - לימריק העוברת בכביש N18. גורט נמצאת בתחום טריטוריית שושלת המלוכה ההיסטורית היי פיכראך איינה וידועה גם בשמה הגאלי אירי הנוסף מוי איינה (Maigh Aidhne; מישורי איינה בעברית).
היא מהווה חלק מדיוקסיית קילמקדואק השייכת לכנסייה הרומית קתולית ולדיוקסיית לימריק וקילאלו השייכת לכנסיית אירלנד, הגוף הכנסייתי השני בגודלו באי האירי, המסונף לכנסייה האנגליקנית.
גורט שואבת את שמה האירי מהמילים gort (שדה), inse (אי), ו-Guaire, על שמו של גואיירה איינה מק'קולמן (Guaire Aidne mac Colmáin), מלכה בן המאה ה-6 של ממלכת קונכט, ופטרונו של הקדוש סט.
במהלך ימי הביניים ראשי שבט קנל איידה נא'אכטר (Cenél Áeda na hEchtge), משפחת או'שונייסי, Ó Seachnasaigh, צאצאים של המלך גואיירה איינאך, Guaire Aidhneach, החזיקו בגורט כעיר המבצר העיקרית שלהם, באתר שבהמשך הזמן שימש לבניית אורוות סוסים.
בסוף המאה השבע עשרה הופקעו אדמות משפחת או'שונייסי מהן והוענקו לסר תומאס פרנדרגאסט, הברונט ה-1 (Sir Thomas Prendergast, 1st Baronet), שנכדו היה ג'ון פרנדרגאסט סמית' רוזן גורט ה-1 (John Prendergast Smyth, 1st Viscount Gort).
רעב תפוחי האדמה הגדול באירלנד שהתרחש באמצע שנות הארבעים של המאה ה-19, צמצם במידה ניכרת את אוכלוסיית גורט.
מספר אתרים היסטוריים סביב גורט כלולים ברשימת האתרים והעתיקות של אירלנד.
מנזר קילמקדואק ומגדל עגול אירי עתיק נמצאים במרחק של כ-3 ק"מ (1.9 מייל) ממערב לגורט.
טירת ראהאלי שוכנת במרחק של כ-4.8 ק"מ (3 מייל) ממזרח לגורט.
תחנת הרכבת גורט נפתחה לציבור ב-15 בספטמבר 1869 ונסגרה לתנועת סחורות ב-3 בנובמבר 1975 ולתנועת נוסעים ב-5 באפריל 1976. היא נחנכה מחדש ונפתחה לציבור בשנת 2010, כחלק מפרויקט חידוש קווי הרכבת במערב אירלנד.
כביש M18 המהיר, החוצה את העיירה, נחנך ונפתח לתנועה ב-12 בנובמבר 2010.
גורט והקשר שלה לוויליאם בטלר ייטס
המשורר ויליאם בטלר ייטס, התגורר בטירת ת'ור בלילי (Thoor Ballylee), טירה אנגלו - נורמנית השוכנת במרחק של 7 קילומטרים צפונית מזרחית לעיירה גורט, אותה שיפץ באופן עצמאי באמצעות הונו האישי.
טירה זו, על שלל מאפייניה הארכיטקטוניים, היוותה עבורו סמל אישי לרעיונותיו הפילוסופיים-פואטיים.
ייטס היה נוהג לבקר לעיתים תכופות באחוזת קול פארק (Coole Park) ובביתה של ליידי אוגוסטה גרגורי, בעלת האחוזה ומאושיות התחייה הספרותית האירית של המאה ה-20, אשר הייתה ידידתו האישית שאיתה ניהל תכתובות ארוכות זה שנים רבות.
האחוזה שוכנת לא הרחק מדרך גולוויי, קילומטר בלבד מהעיירה גורט.
מוצאם של קרוב ל-40% מתושבי העיירה אינו אירי ולפי נתוני מפקד 2006, כמעט רובם של המהגרים הוא ממוצא ברזילאי.
בגורט ממוקמים מפעלים לעיבוד בשר, מפעלים שמעסיקים את רוב תושבי גורט שמוצאם מברזיל, אשר העדיפו להגר לאירלנד כדי לעבוד בשכר גבוה יותר מהשכר המשולם להם במפעלים שנמצאים בברזיל.
בכתבה שפורסמה בביטאון האגודה ללימודי אירלנד-דרום אמריקה, הכתבת קלייר הילי מציינת: "רבים מהברזילאים החיים בגורט הם חלק מקהילה החיה ועובדת בעיירה, ובהדרגה הם משנים את אופי ומראה העיירה".
הקהילה הברזילאית של גורט היא נוצרית - קתולית, והיא מנהלת את תפילותיה אחת לשבוע, ביום שבת, בפורטוגזית, בכנסייה המקומית שבעיירה.
גורילה גרוד הוא דמות בדיונית של נבל-על המופיע בחוברות הקומיקס פלאש ביקום DC קומיקס.
הדמות הופיעה לראשונה בחוברת The Flash #106 ממאי 1959 ונוצרה על ידי הכותב ג'ון ברום והמאייר קרמיין אינפנטינו.
גרוד הוא גורילה בעלת כוחות-על אנושיים ויכולות טלפתיות אותן קיבל כתוצאה מהתרסקות חללית חייזרית, מקור ששוכתב להתרסקות מטאור רדיואקטיבי ושוכתב בהמשך לחיבור לכוח המהירות.
גרוד נעשה לאחד מאויביו המסוכנים ביותר של הפלאש, וזאת באמצעות שילוב יכולותיו הפיזיות והטלפתיות.
מוצאו של גרוד הוא מן העיר הבדיונית גורילה סיטי, שבה רוב הגורילות בעלות כוחות-על בדומה לאלו של גרוד.
ברבות השנים הוא נלחם בין היתר בקבוצות של גיבורי-על, דוגמת ליגת הצדק והטיטאנים הצעירים, והיה חבר בקבוצות ליגת אי-צדק, החברה הסודית של נבלי-העל, לגיון האבדון וטרטרוס בין היתר.
דמותו של גורילה גרוד מדורגת במקום ה-35 ברשימת מאה נבלי-העל הגדולים של כל הזמנים, לפי אתר IGN.
את דמותו של גרוד בסדרות הלייב אקשן "הפלאש" ו"אגדות המחר" מדבב דייוויד סובולוב.
מקור, קרבות נגד בארי אלן
גרוד היה גורילה רגילה עד להתרסקותה של חללית חייזרית באפריקה, שהשפיעה על גרוד והלהקה שלו ופיתחה בהם אינטלקט מוגבר.
בנוסף, הגורילה סולובאר פיתח יכולות טלפתיות ומנטלית, המאפשרות להם בין היתר לבצע שליטה מוחית.
הגורילות בנו עיר, גורילה סיטי, ומפתחים טכנולוגיה המתקדמת אף יותר מזו של האנושות.
כאשר ביתם התגלה בידי חוקרים אנושיים, סולובאר נלכד, וגרוד השתלט על גורילה סיטי ויצא להצילו.
למעשה, הוא לקח ממנו את הסוד ליכולותיו, ופיתח יכולות מנטליות בעצמו.
גרוד החל לתכנן תוכנית להשתלטות על עולם בני האדם, אך סולובאר יצר קשר עם הפלאש בארי אלן ומזימתו סוכלה.
גרוד, הכלוא בגורילה סיטי, השתלט על גופו של הפושע ויליאם דוסון וזייף את מותו שלו בתא הכלא.
כדוסון הוא משתלט על גורילות בקרקס סנטרל סיטי, ושולח אותן לבצע פשעים וגנבות עבורו.
הוא יורה בפלאש במהלך הקרב שמתפתח באמצעות מכשיר מיוחד, שמעלה את משקל גופו של הפלאש לכ-454 קילוגרמים.
הפלאש מצליח לחזור למשקל גופו הרגיל, מבין את גרוד/דוסון ושולח אותו למאסר.
כאשר הוא משתחרר ממאסרו, גרוד/דוסון חוזר לגורילה סיטי ומשנה צורה לצורת הגורילה המקורית שלו.
הוא ממציא מכשיר המשפיע על הסובבים אותו לחבב ולהעריץ אותו, וכך מתחתן עם מלכת גורילה סיטי ומשתלט על העיר.
הוא חוזר לעולם בני האדם ומנהל קמפיין לתפקיד מושל, ומתכנן לאחר היותו מושל לנהל קמפיין לנשיאות.
הפלאש מגלה את מעשיו של גרוד, מנטרל את השפעות המכשיר באמצעות רטיטות גופו ומביס את גרוד.
הקטור האמונד, טרטרוס, האנטר זולומון
מאוחר יותר, הוא חזר לסנטרל סיטי והגדיל את האינטליגנציה של חיות המחמד של התושבים בעיר, במחשבה שהם יתקפו אותם, אך הם נאמנים לבעליהם ומתנגדים לו.
גרוד מובס בידי הפלאש החדש, וולי וסט, וחבריו ויקסן והחלילן.
הוא נסע בזמן לשלהי תור הקרטיקון כדי למנוע מהאנושות להתפתח, אך ברח לאחר הופעתם הפתאומית של החרק האורב וטיטאנו.
סיפור המקור של גרוד משוכתב, וכעת גורס כי הוא הושפע בידי מטאור ולא בידי חללית.
הוא יוצר קשר עם הקטור האמונד, נבל שהושפע מאותו המטאור, והם מתכנן להשתמש בכוחותיהם ובמטאור כדי להשתלט על כדור הארץ.
כאשר הם נלחמים בפלאש ובגרין לנטרן האל ג'ורדן באפריקה, המטאור מושמד ומגדיל את כוחותיו של גרוד, המשתלט על תושבי גורילה סיטי ויוצא למלחמה בבני האדם.
גרוד והאמונד מובסים בידי הפלאש, גרין לנטרן, הבלש צ'ימפ ורקס כלב הפלא, ונלקחים לשיקום בגורילה סיטי.
הוא מבצע עסקה עם השד נרון, אשר בתמורה לנשמתו נתן לו את מיקומו של חפץ שהיה שייך לשליט הראשון של גורילה סיטי.
גרוד תכנן להשתמש בחפץ כדי להשתלט על גורילה סיטי, אך מזימתו סוכלה בידי קאטוומן וסולובאר.
גרוד תמרן התנקשות בחייו של סולובאר בדרך בעלת השפעה מניפולטיבית על תושבי גורילה סיטי, במטרה לגרום להם להילחם בבני האדם, אך שאב יותר מדי אנרגיה מהתושבים והאינטליגנציה שלו הורדה לרמת האינטליגנציה של גורילה רגילה.
הוא חזר למצבו הקודם והצטרף לקבוצת טרטרוס של ונדל סאבאג', שהבטיח לו ולחברי הקבוצה חיי נצח בתמורה לסיוע בקרב נגד הטיטאנים הצעירים.
הוא חוטף את חברת הטיטאנים הצעירים אומן במטרה למנוע מחברי הקבוצה להילחם זה בזה, דבר שקורה כאשר טמפסט והטיטאנים מצילים את אומן.
הקבוצה מתפרקת וחבריה נפרדים לדרכיהם השונות.
גרוד נכלא בשלב מסוים במתקן הכליאה איירון הייטס, שם נעשה פראי יותר משהיה לפני כן.
הוא מוביל בריחת אסירים יחד עם צבא גורילות משועבדות מוחית, ונתקל בפלאש.
בהבינו שלהרוג את הפלאש לא יועיל, הוא מחפש אחר חבריו של הפלאש, מאתר את הפרופיילר האנטר זולומון ושובר את עמוד השדרה שלו.
הוא מובס בידי הפלאש הזועם.
אירוע זה הוביל שרשרת אירועים, שבסופה זולומון הפך לפלאש-ההפוך זום וליריבו של וולי וסט.
לאחר קרב נגד קבוצת אאוטסיידרס החדשה, הוא מחליט להילחם בסופרמן ובאטמן, במטרה לזכות במיליארד דולרים שהנשיא לקס לות'ר הציב על ראשם.
הוא שולט בנבלים דוגמת מונגול, סולומון גרנדי וליידי שיווה, אך באטמן מסיק כי הוא שולט בהם והוא מובס בידי שני הגיבורים.
הוא נעשה מעורב במלחמה בין קבוצות הנבלים של קפטן קור, טריקסטר וטופ, וטען כי הצטרף למלחמה כדי להילחם בפלאש לצד הנבלים שהיו מעורבים בקרבות.
הוא נראה לתקופה קצרה כחבר בליגת אי-צדק של לקס לות'ר, הג'וקר וצ'יטה.
הוא נראה כאחד מן הנבלים הרבים שהוגלו לכוכב לכת חייזרי בידי סוכנות שחמט, ולאחר שהרג בברוטליות את הצמד מונסייר מאלה והמוח, נהרג לכאורה כשהופל מצוק בידי הג'וקר.
הוא נראה בחיים וסייע לקבוצת הנבלים של לקס לות'ר להשיג משגר חזרה לכדור הארץ.
במהלך אירועי "המשבר האחרון", גרוד נראה כחבר בחברה הסודית של נבלי-העל אשר נשלט בידי משוואת האנטי-חיים ונעשה לאחד מחייליו של דארקסייד.
הוא נשלח להרוג את צ'יטה וסנאפר קאר ונכשל.
לאחר תבוסתו של דארקסייד, גרוד השתלט על "קיסר המוחות" במטרה לשלוח קבוצות חיילים לזרוע כאוס ברחבי העולם, אך הוא הובס בידי המגן ומאגוג.
לאחר אירועי "הלילה האפל ביותר", גרוד התמקם באוגנדה ונראה שומר על מצבור טבעות כוח שחורות.
לקס לות'ר החליט להשמיד את טבעות הכוח השחורות שנשארו על פני כדור הארץ, ושלח עובדים שלו כבשר תותחים במטרה שגרוד יאכל אותם, ויושפע מסמים מרדימים שהוכנסו בהם.
לאחר מכן, הוא שלח אנדרואיד בדמותו להילחם בגרוד, שאכל את ראשו של האנדרואיד, התחשמל והובס.
ביקום "פלאשפוינט" המשוכתב, גרוד השתלט על אפריקה כולה וטבח בתושבי היבשת.
גרוד מופיע ביקום DC שלאחר אירועי "פלאשפוינט".
גרוד-בן נולד למלך-גרוד וגדל בידי זקני שבט הגורילות, שהאמינו כי הוא נבחר לשמש כמארח לאור - כינוי לכוח המהירות, ששיפר את מוחותיהם של אבותיהם הקדמונים ופיתח את האינטליגנציה שלהם - וכי כאשר השליח של האור יגיע, הוא יוביל עידן חדש עבור תושבי גורילה סיטי.
בבגרותו הוא אתגר את אביו לקרב עד המוות, שהמנצח בו יהיה מלך גורילה סיטי, ובסיום הקרב הרג את אביו כשדקר אותו במצחו באמצעות קרן שעל קסדתו.
לאחר שהכריז על עצמו כמלך החדש, גרוד אכל את מוחו של אביו, וקיבל את כל הידע והזיכרונות שלו.
דקות ספורות לאחר סיום הקרב, הפלאש הופיע בגורילה סיטי לאחר שנדד ברחבי כוח המהירות.
תושבי גורילה סיטי רואים בו כשליח של האור, אך לאחר שמתגלה כי סובל מאמנזיה ולא נשלח להעביר מסר, גרוד כולא אותו עד שיוחלט על פתרון.
לאחר שהגיעו למסקנה כי גרוד יכריז מלחמה על בני-האדם, זקני השבט מחלצים את הפלאש ומביאים אותו למקדש עתיק, אשר בו הם מותקפים בידי גרוד.
גרוד החליט להרוג את הפלאש ולאכול את מוחו כדי לקבל את כוח המהירות, שבו ישתמש כדי להוביל את גורילה סיטי למלחמה נגד בני-האדם.
הפלאש נלחם בגרוד, ולבסוף ממוטט עליו את קירות המקדש.
גרוד לא נהרג בהתמוטטות המקדש, אלא חולץ בידי אחד מהגנרלים הנאמנים לו.
הוא חזר לגורילה סיטי והורג את זקני גורילה סיטי מלבד אחד, בו הוא כדי לתעל את האנרגיה שלו ליצירת מכשיר אשליות.
הוא מכריז מלחמה על סנטרל סיטי, ומאלץ את הפלאש להיעזר בקבוצת הנבלים להגנה על העיר.
הוא מרכז את תושבי סנטרל סיטי באצטדיון, וזאת כדי שהזקן יוכל להשתמש באנרגיות מוחם כדי להסתיר את הפלישה מן העולם החיצון.
במהלך קרב בין גרוד לפלאש, גרוד משתמש בכוח המהירות בנוסף לכוחותיו הרגילים, ומביס את הפלאש שניצל ממוות בידי סולובאר.
גרוד נסוג כאשר כוח המהירות שבגופו אוזל, ומאתר מכלים המכילים את כוח המהירות במעבדה בעיר.
הפלאש נלקח מהמקום בידי פאטי ספיבוט, בעוד הנבלים מתכננים לשלוח את אזרחי סנטרל סיטי לעולם המראות.
בקרב הסופי, הפלאש גורר את גרוד לכוח המהירות והם ממשיכים את מאבקם שם.
גלשן זהוב וטורבינה לוקחים את מכשיר האשליות של גרוד לעולם המראות, ובכך מעדכנים את צבא ארצות הברית בדבר הפלישה.
צבאו של גרוד נסוג לאחר שהוא רואה כי מנהיגם נטש אותם.
בתוך כוח המהירות, הפלאש מביס את גרוד כאשר הוא משליך לעברו ממותה צמרית, וגורם לו לנדוד כמעולף ברחבי כוח המהירות.
גרוד נמצא בידי סינדיקט הפשע של אמריקה בארץ-3 והובא לכדור הארץ, וזאת כדי שיהיה חבר בחברה הסודית של נבלי-העל.
גרוד, אשר נעשה לחזק ועצמתי יותר משהיה בעבר כתוצאה משהותו בכוח המהירות, מופיע בסנטרל סיטי באמצע נאום שלום של סולובאר, אשר הוביל ניסיונות פיוס ושלום עם בני-האדם.
הוא מכה בסולובאר ללא רחם והורג כל גורילה שמסרבת לחזור לשלטונו, ובהעדרו של הפלאש, משתלט על סנטרל סיטי.
הוא הורג את הנבלים כרומה, גירדר וטאר פיט, מביס את החלילן וגורם למשטרת סנטרל סיטי להכריז על כניעה, אך נעשה משועמם עקב היעדרו של הפלאש ומורה על שחרור סנטרל סיטי ועל חזרתם של הגורילות לגורילה סיטי.
חברי סינדיקט הפשע שולחים חברים מהחברה הסודית של נבלי-העל להשתלט על סנטרל סיטי, דבר שמביא אותם לעימות עם קבוצת הנבלים, הרוצים להגן על גלשן זהוב המאושפזת.
הוא משוגר לסנטרל סיטי במטרה להילחם בנבלים, המובסים על ידו.
החלילן הציל את הנבלים מידיו כאשר הוא השתלט על הטפיל באמצעות חלילו, וגרם לו לתקוף את גרוד.
בהמשך, גרוד מובס בידי אשף האוויר ונשלח לעולם המראות בידי מאסטר המראות.
גורילניים (שם מדעי: Gorillini) הוא שבט של קופי אדם ממשפחת ההומינידיים, הכולל את גדולי הפרימטים כיום, כשהגדול מביניהם הוא הגורילה מזרחית.
קבוצה זו הוגדרה ב-1968 והיא מכילה 3 סוגים, אשר התקיימו החל מסוף המיוקן באפריקה הטרופית, אך כיום שרדו רק 2 מינים מהסוג גורילה.
קופי אדם אלה גדולים יותר מאחרים ובעלי מצח עבה עם בליטה רחבה והם בעלי לסתות חזקות מותאמות ללעיסת צמחייה קשיחה.
הגורילות הם צמחוניים כמעט לחלוטין.
סוג נקאליפיתקוס (Nakalipithecus) - נכחד
מין גורילה מערבית (Gorilla gorilla)
תת-מין גורילת השפלה המערבית (Gorilla gorilla gorilla)
מין גורילה מזרחית (Gorilla beringei)
תת-מין גורילת השפלה המזרחית (Gorilla beringei graueri)
סוג כורורפיתקוס (Chororapithecus) - נכחד
גורו פורנימה (בסנסקריט: गुरु पूर्णिमा) הוא חג הינדי ובודהיסטי, הנחוג כל שנה ביום הירח המלא של חודש האשאדה בלוח השנה ההינדי (יוני או יולי בלוח השנה הגרגוריאני).
החג מוקדש למורים רוחניים ואקדמיים ובמהלכו מביעים תלמידיהם את הערכתם כלפיהם.
מכונה גם ויאסה פורנימה, היום בו לפי המסורת הופיע לראשונה החכם ויאסה.
בבודהיזם ביום זה מציינים תחילת הרצאות של גאוטמה הבודהה על תורתו.
גורודיש (במקור: גורודיש: היום השביעי) הוא מחזה מאת הלל מיטלפונקט.
המחזה, שנכתב והוצג לראשונה בשנת 1993 על במת התיאטרון הקאמרי (בבימויו של מיטלפונקט ועם יגאל נאור בתפקיד הראשי), מגולל את סיפורו הטראגי של שמואל גונן ("גורודיש"), שהיה גיבור מלחמת ששת הימים (מפקד חטיבה 7) ואלוף פיקוד הדרום בעת מלחמת יום הכיפורים.
ועדת אגרנט שחקרה את תוצאות המלחמה תלתה בו חלק ניכר מהאשמה בכישלונות הצבאיים שאפיינו את ימיה הראשונים של המלחמה.
איש אשר "ממפקד מהולל שהכול חפצים ביקרו, הפך ל"מצורע" של החברה הישראלית.
כל מה שנמצא בו ראוי להערצה שש שנים קודם לכן, הופך למושא של בוז ושנאה".
המחזה ראה אור בהוצאת אור עם.
ההצגה הוצגה שנית בקאמרי בעונת 2014/2015, עם שינויים בעיצוב בתפאורה והמוזיקה כ"גורודיש - גרסת 2015", עם נתן דטנר בתפקיד הראשי.
לאחר פרסום מסקנות ועדת אגרנט, ולאחר שנואש להגן על שמו הטוב בישראל, עזב גונן את המדינה ועבר להשתקע בבירת הרפובליקה המרכז-אפריקאית, בנגי.
בשנת 1987 הגיע אדם ברוך לראיין אותו בבנגי.
בראיון, שאדם ברוך פרסם ב"ידיעות אחרונות", ואשר כלל אותו לאחר מכן בספרו "מה נשמע בבית", תואר גורודיש כנואש ונוטר שנאה ובין היתר סיפר כי התכוון לרצוח את משה דיין.
ראיון זה מהווה את שלד המחזה, כאשר העיתונאי אדם ברוך מופיע בו כאחת הדמויות.
השם המקורי של המחזה "היום השביעי" מתייחס ליומה השביעי של מלחמת ששת הימים, כלומר לתוצאותיה.
כל העת נע הציר העלילתי בין אפיזודות מהעבר לבין תיאור ריאליסטי של הווה המחזה העגום של גורודיש כמנהלו של עסק יהלומים כושל באפריקה.
המחזה רצוף ציטוטים מנאומיו הידועים של גורודיש, המוצגים באור אירוני (למשל: "אל המוות הישרנו מבט והוא השפיל את עיניו").
באחת הסצנות מובא לעימות עם גורודיש גנרל הוורמאכט היינץ גודריאן, ממפקדי השריון המהוללים בהיסטוריה, על מנת לדון עמו בטקטיקה של קרבות שריון, אך אינו מסתפק בביקורת צבאית מקצועית ומחווה את דעתו על מדינת ישראל ושאיפותיה האימפריאליסטיות המגוחכות ביחס לגודלה הזעיר.
המחזה הועלה לראשונה בהפקת התיאטרון הקאמרי בעונת 1993, בבימויו של מיטלפונקט, בשם "גורודיש: היום השביעי".
בעונת 2014/2015 הועלה המחזה מחדש, גם הפעם בקאמרי ובבימויו של מיטלפונקט, בשם "גורודיש: גרסת 2015", תוך רענון של עיצוב הבמה.
פרס רוזנבלום לאמנויות הבמה לשנת 1993 - דב נבון
פרס התיאטרון הישראלי שחקן השנה בתפקיד משנה לשנת 2015 - אלון דהן
עיצוב התאורה הטוב של השנה לשנת 2015 – אבי-יונה בואנו (במבי)
מעצבת תלבושות – 1993: מיכל לאור; 2015: אורנה סמורגונסקי
מעצב תאורה – 1993: בנציון מוניץ; 2015: אבי-יונה בואנו (במבי)
תופים וכלי הקשה - 1993: רוני הולן 2015: אסף רוט, טרמולו
אדם ברוך כתב על ההצגה מ-1993 שהיא "הוצאה להורג" נוספת של גורודיש שמניעיה הם שנאה ורצון להתנקם.
לדברי ברוך "מיטלפונקט כתב את "גורודיש" גם על סמך השיחות שלי עם גורודיש ב-87', ברפובליקה המרכז אפריקאית.
לאחר אחת הצגות ההרצה השתתפתי בפאנל תגובות, בתיאטרון עצמו.
כשנשאלתי עניתי: מיטלפונקט חד צדדי, חד־ממדי, וסיפור גורודיש לא הסתיים בזה.
לא הצטערתי על הרשות שנתתי למיטלפונקט.
לא הייתי תמים: ידעתי שיש בו אגרסיה של תיאטרון פוליטי מיידי.
אבל קיוויתי שבכל זאת "גורודיש" יהיה מחזה על כל-אדם."
מבקרת התיאטרון שוש אביגל כתבה על ההפקה המקורית: .
לגבי ההצגה בגרסת 2015 היו הדעות חלוקות.
שני הצדדים ראו בה אירוע פוליטי, כתב אישום נגד החברה הישראלית.
הביקורת מימין ראתה בהצגה שימוש בפרשת גורודיש על מנת לחבוט בחברה הישראלית משמאל באורח פלקטי וצעקני: "היא מאכילה את הקהל לא בכפית אלא בצינור פיטום לגרון, ובסופו של דבר לא מעבירה מסר חתרני אלא מטיחה מסר פלקטי".
ומטרתה להציג נרטיב לפיו "אילו לא היינו כולנו רוצחים, אנסים ושודדים, אולי לא היו הדברים מעולם".
מבקרים מן הצד השמאלי של המפה הפוליטית ראו בהצגה חשיבות בתור מראה וקריאת אזהרה לחברה הישראלית המיוצגת על ידי אותו גורודיש.
עם זאת, רבים משחקני ההצגה והצוות הטכני זכו לשבחים מצד רוב המבקרים, ללא קשר לחוות דעתם הפוליטית על תוכן המחזה.
גורילות בערפל הוא סרט דרמה אמריקאי משנת 1988 בבימויו של מייקל אפטד ומככבת בו סיגורני ויבר בתפקיד הזואולוגית האמריקאית דיאן פוסי.
הסרט עוסק במחקר של פוסי על גורילות ההרים ברואנדה ובמאמציה לעצור את ההשמדה של הקופים שהיו בסכנת הכחדה.
דיאן פוסי (Dian Fossey) מקנטקי שבארצות הברית מקדישה את חייה לחקר הקופים.
פוסי נשלחת לרואנדה על ידי מגזין "נשיונל ג'יאוגרפיק" על מנת לחקור את גורילות ההרים אשר הוא מין של קופים שנמצא בסכנת הכחדה.
פוסי מוקסמת מגורילות ההרים, מצליחה לתקשר עם הגורילות, ומגלה בהמשך שישנם ציידים שאחראים להרג המאסיבי של גורילות ההרים על מנת למכור את עורותיהם.
פוסי מתלוננת על כך לממשלת רואנדה, אשר דוחה את תלונתה בטענה שהציד הוא האמצעי היחיד שבו הילידים יכולים להתפרנס.
היא דוחה זאת ומחליטה להקדיש את עצמה להצלת גורילות ההרים מפני ציד בלתי חוקי.
פוסי נרצחת לבסוף באופן מסתורי, ב-26 בדצמבר 1985, בחדר השינה שלה בבקתה בה חייה.
גורוזאורוס (ביפנית: ゴロザウルス, באנגלית: Gorosaurus) הוא קאייג'ו בדיוני מסוג אלוזאורוס המופיע בסדרת סרטי גודזילה ובסדרת סרטי קינג קונג.
הגורוזאורוס אומנם מתואר כבעל ברית של גודזילה, אך גם מתואר כאויב רב-עוצמה לקונג עצמו.
בהמשך גם היה לו תפקיד בולט בסרט השמדת כל המפלצות, שם עזר לגודזילה, אנגירוס, רודן, מות'רה, מאנדה, קומונגא ומינילה במלחמתם נגד הקילאקים ונגד קינג גידורה.
הוא הופיע לראשונה במהלך 22 ביולי 1967, בסרט קינג קונג בורח לצד מכה-קונג, מבית היוצר של טוהו וסרטי יוניברסל.
בקינג קונג בורח, גורוזאורוס הוא אלוזאורוס ענק מהאי מונדו.
הוא תוקף ומנסה לטרוף את הדמות הנשית הראשית, סוזן ווטסון.
קינג קונג מגיע להציל אותה ונלחם בגורוזאורוס כששובר בסופו של דבר את לסתותיו של הגורוזאורוס.
בהשמדת כל המפלצות, הגורוזאורוס עצמו מופיע באי המפלצות.
בסרט, החוצנים משתלטים על הגורוזאורוס באמצעות שליטת מוח ומשחררים אותו בפריז כדי לזרוע הרס רב.
הגורוזאורוס חוזר לעצמו וחוזר לאי המפלצות על-מנת להילחם לצד גודזילה, אנגירוס, רודן, מות'רה, מאנדה, קומונגא ומינילה נגד קינג גידורה והחוצנים.
במתקפת כל המפלצות, הגורוזאורוס מופיע בקצרה בחלומות של נער צעיר.
בגודזילה נגד גייגן, הגורוזאורוס נראה בקצרה מהלך להנאתו באי המפלצות.
גורו רייטן (בנורווגית: Guro Reiten; נולדה ב-26 ביולי 1994) היא שחקנית כדורגל נורווגית המשחקת בעמדת הקשרית בצ'לסי שבסופר ליג האנגלית ובנבחרת נורווגיה.
בין השנים 2017–2023 זכתה עם קבוצותיה ב-7 אליפויות רצופות בשתי ליגות שונות (2 בליגת העל הנורווגית ו-5 סופר ליג האנגלית).
רייטן החלה לשחק כדורגל ביישוב בו גדלה בקבוצה המקומית סנדאל וערכה בה את הופעת הבכורה בקבוצה הבוגרת ששיחקה באותה תקופה בליגה השנייה בנורווגיה.
בשנת 2011, בגיל 16, עברה לשחק בקבוצת קאטם מליגת העל הנורווגית.
בשנה השנייה שלה במועדון הפכה למלכת השערים של הקבוצה לעונת 2012. בתום אותה עונה ומאחר שקבוצתה ירדה ליגה, עברה לשחק ברוזנבורג קווינר למשך 4 עונות.
קווינר ובשתיים וחצי העונות בקבוצה זכתה בשתי אליפויות וגביע כמו גם בתואר מלכת השערים של הליגה בשתי עונות רצופות.
בעונת 2018 נבחרה לשחקנית השנה.
ב-2019 חתמה על חוזה בצ'לסי מהסופר ליג האנגלית וכבר בעונה הראשונה הייתה שותפה לאליפות.
ב-20 באוגוסט 2019 השתתפה במשחק ידידות שנערך באצטדיון המושבה בין קבוצתה צ'לסי לנבחרת ישראל ואף בשלה את השער הראשון במשחק.
בעונת 2020/2021 זכתה עם הקבוצה בטרבל והייתה שותפה להישג השיא של הקבוצה עד מועד זה כשהגיעה לגמר ליגת האלופות שם הפסידה לברצלונה.
ב-2 בדצמבר 2023 חתמה על הארכת חוזה בצלסי עד 2025, עם אופציה לשנה נוספת עד 2026. ב-ינואר 2025 הודיעה צ'לסי שהיא תממש את האופציה והחוזה הוארך עד 2026.
ב-5 במאי 2024 כבשה רביעייה במשחק מול בריסטול סיטי, דבר שתרם רבות לאליפות באותה שנה שהוכרעה על הפרש שערים.
מגיל 15 זומנה ושותפה בכל נבחרות נורווגיה הצעירות ורשמה בהן 80 הופעות בהן כבשה 21 שערים.
בנבחרת הבוגרת ערכה את הופעת הבכורה שלה ב-2014 מול ספרד.
לקחה חלק משמעותי בנבחרת ביורו 2017, מונדיאל 2019 ויורו 2022.
במונדיאל 2023 שחקה ב-4 משחקי נבחרתה וכבשה שני שערים כולל שער בשמינית הגמר בהפסד לנבחרת יפן.
מלכת השערים בליגה הנורווגית בשנים 2017, 2018.
שער השנה בליגה הנורווגית ב-2018.
נבחרת השנה בסופר ליג האנגלית בעונת 2021/2022.
גוריזונט הייתה סדרת לווייני תקשורת שפותחה בברית המועצות.
השיגורים בוצעו בשנים 1978–2000. החלליות נוצלו לצרכים אזרחיים - הבטחת העברת שידורי טלוויזיה ממוסקבה לאזורים מרוחקים וקשר עם אוניות הצי המסחרי.
תכנון הלוויינים בוצע ב"מערכות המידע הלווייניות רשטניוב" על בסיס לוויין "רדוגה".
מטרת הסדרה הייתה בהרחבת שימוש לצרכים אזרחיים (בלוויינים מסדרת רדוגה רק ממסר בודד הוקצה לצרכים אזרחיים) של מערכת לווייני תקשורת.
לוויינים הראשונים בסדרה שוגרו לקראת אולימפיאדת מוסקבה.
בעזרת לווייני הסדרה ולווייני "אקרן" הועברו שידורי טלוויזיה ממוסקבה ל-5 אזורי שידור כאשר מתכונת שידורים הותאמה לזמן אזורי.
משנת 1988 החל שימוש לקשר עם אוניות הצי המסחרי הסובייטי.
משקל הלוויין היה כ-2300 ק"ג.
הוא היה מצויד בפאנלים סולאריים בשטח 25 מ"ר ו-8 ממסרים שפעלו ב-C band ו-Ku band.
לצורכי קליטת השידורים בקרקע הוקמו מרכזים אזוריים עם אנטנה בקוטר 7–12 מ'.
כל השיגורים היו מקוסמודרום בייקונור בעזרת משגר לוויינים וחלליות מסדרת פרוטון השיגור האחרון בוצע בשנת 2000. אורך חיים המתוכנן של הלוויין היה כ-3 שנים.
בפועל רוב הלוויינים תפקדו פרק הזמן ארוך יותר.
כיום לווייני הסדרה הוחלפו על ידי לוויינים מסדרה "אקספרס".
כל השיגורים בוצעו מקוסמודרום בייקונור בעזרת משגר לוויינים וחלליות מסדרת פרוטון
גורוניזאורוס (שם מדעי: Goronyosaurus) הוא סוג זוחל ימי קדום מתקופת הקרטיקון ששייך למשפחת המוזאזאוריים.
הוא התקיים במימי ים תטיס שלפני 72 עד 66 מיליון שנה מזמננו, ונכחד עם הכחדת הקרטיקון.
המאובנים שלו התגלו בתצורות דוקמג'ה שבניגריה וניז'ר והוא תואר למדע ב-1972, כאשר הסוג הכיל מין בודד - Goronyosaurus nigeriensis, אשר בעבר נחשב למין של מוזאזאורוס.
זוחל זה היה בעל גולגולת חזקה עם שיניים חדות וחזקות שדמו יותר לשיני תנינים מאשר לשאר המוזאזאורים ואלה הותאמו לפיצוח הטרף.
הוא היה קטן יחסית בהשוואה לסוגים דומים כמו הטילוזאורוס והגיע לאורך משוער של 5.14 עד 7.8 מטרים, כשכיום מעריכים שההנחה הראשונה הייתה יותר נפוצה.
הוא היה כנראה טורף אורב שהתבסס על טרף של דגים, רכיכות ואולי זוחלים ימיים קטנים יותר, אותם הרג בנשיכה.
גורו מיאזאקי (ביפנית: 宮崎 吾朗; נולד ב-21 בינואר 1967) הוא במאי הנפשה ואדריכל נוף יפני.
מיאזאקי בנם של האנימטורים הייאו מיאזאקי ואקהמי אוטה.
בצעירותו גורו סבר כי לעולם לא יצליח להגיע לרמה שאביו הגיע אליה בתעשיית ההנפשה, ובשל כך בחר בתחילה לעסוק באדריכלות נוף במקום זאת.
לאחר שסיים את לימודיו בבית הספר לחקלאות של אוניברסיטת שינשו הוא עבד כיועץ בנייה בתכנון ועיצוב של פארקים וגנים.
בשנת 1998 היה מעורב בתכנון מוזיאון ג'יבלי אשר במיטקה, ושימש כמנהל של המוזיאון בין השנים 2001 עד 2005. מיאזאקי היה גם מעורב בפיתוח של פארק ג'יבלי, שהחל לפעול ב-2022.
סרטו הראשון של מיאזאקי היה הסרט "הקוסם מארץ ים" משנת 2006, עיבוד קולנועי לסדרת ספרי "ארץ ים" מאת אורסולה לה גווין.
התסריט לסרט נכתב על ידי מיאזאקי בשיתוף פעולה עם קייקו ניווה.
במקור הוא הצטרף להפקה כיועץ, אך בהמשך הוא גם התבקש לצייר את הסטוריבורד.
לאחר שהמפיק טושיו סוזוקי ראה את הסטוריבורד של מיאזקי הוא קבע שמיאזאקי צריך להיות זה שיביים את הסרט.
בחירתו לביים את הסרט גרמה לחיכוכים בינו לבין אביו, שסבר כי לבנו אין את הניסיון הנחוץ לביים סרט.
כתוצאה מכך השניים לא דיברו בכלל במהלך שלבי הפיתוח של הסרט.
למרות זאת, גורו מיאזאקי היה נחוש להשלים את הסרט.
הסרט יצא לאקרנים ב-29 ביולי 2006 וגרף בסך הכל 68 מיליון דולרים ברחבי העולם.
בשנת 2011, מיאזאקי ביים את הסרט "תצפית על גבעת הפרגים", המבוסס על סדרת המאנגה "Coquelicot-zaka kara" משנת 1980. התסריט לסרט נכתב על ידי מיאזאקי בשיתוף פעולה עם קייקו ניווה.
מיאזאקי דיבב בסרט גם את דמות המורה להיסטוריה וכתב את המילים לכמה מהשירים בסרט.
הסרט יצא לאקרנים ביפן ב-16 ביולי 2011. הסרט זכה בפרס האקדמיה של יפן לשנת 2012 בקטגוריית סרט ההנפשה הטוב ביותר של אותה השנה.
בשנת 2014 ביים עבור רשת הטלוויזיה NHK את סדרת האנימה "רוניה בת השודד", עיבוד טלוויזיוני לספר באותו השם מאת הסופרת השוודית אסטריד לינדגרן.
בשנת 2020 ביים את הסרט "ארוויג והמכשפה", עיבוד קולנועי לרומן באותו השם מאת דיאנה ווין ג'ונס.
בשל מגפת הקורונה היציאה של הסרט לאקרנים התעקבה רבות ולבסוף הקרנת הבכורה של הסרט התקיימה רק ב-27 באוגוסט 2021.
הקוסם מארץ ים (2006), במאי ותסריטאי
תצפית על גבעת הפרגים (2011), במאי
הילד והאנפה (2023), מפיק בפועל
גורי שנקה (בנורווגית: Guri Schanke; נולדה ב-1961) היא זמרת ושחקנית נורווגית.
שנקה ביצעה את הופעת הבכורה שלה כשחקנית בתיאטרון באוסלו, היא השתתפה במספר מחזות זמר, בהם "אנני אוקלי אשת לפידות" ו"עלובי החיים".
בשנות התשעים החלה להופיע באופרת הסבון "Hotel Cæsar".
היא עסקה רבות בהפקות דיבוב בשפה הנורווגית, בין תפקידיה נמנים פוקהונטס בסרט "פוקהונטס", פרדיטה בסרט "על כלבים וגנבים" של דיסני, דוכסית ב"חתולים בצמרת" וברבי ב"צעצוע של סיפור 2".
היא לקחה חלק בעונה הראשונה של התוכנית "רוקדים עם כוכבים" הנורווגית והגיעה עד למקום השני.
ב-2007 זכתה בתחרות מלודי גרנד פרי עם השיר "Ven a bailar conmigo", בעקבות זאת ייצגה את נורווגיה באירוויזיון 2007 בהלסינקי.
היא הייתה נשואה לקומיקאי איווינד בלאנק.
גורייבסק היא עיר במרכז המובלעת הרוסית קלינינגרד, ומשמשת כמרכז המנהלי של ראיון גורייבסקי.
העיר שוכנת במרחק של כשבעה קילומטרים מעיר קלינינגרד ומהווה למעשה עיר לווין שלה.
בשנת 1262, הקימו אנשי המסדר הטבטוני מבצר, במקום בו מצוי העיר.
בהמשך הועבר המבצר לידי הכנסייה הקתולית והפכה למקום מושבו של הבישוף המקומי.
בשנת 1551 הועבר המבצר לידי אנה מריה מבראונשוויג-לינבורג, אימו של אלברכט פרידריך, דוכס פרוסיה.
במאה ה-17 עובר המבצר לידי גאורג וילהלם, הנסיך הבוחר מברנדנבורג.
עם הקמת ממלכת פרוסיה בשנת 1701, נכללה בה נוֹיְהָאוּזֶן.
סביב המבצר נבנו בתים, בהם התיישבו חקלאים מקומיים.
בשנת 1820 התגוררה בכפר 329 תושבים.
בשנת 1889 הושלמה בניית קו רכבת בין קניגסברג לנוֹיְהָאוּזֶן.
באותה שנה נפתח בה גן חיות, שמשך אליו מבקרים מקניגסברג הסמוכה.
בשנת 1935 נבנה בפאתי העיר שדה תעופה, אשר שימש את לופטוופה במהלך כל שנות מלחמת העולם השנייה.
בשנת 1939 התגוררו בעיר כ-4.2 אלף תושבים.
נוֹיְהָאוּזֶן נכבשה בידי הצבא האדום ב-28 בינואר 1945. בתום המלחמה גורשה כל האוכלוסייה הגרמנית ממנה ובמקומה הגיעו מתיישבים מכל רחבי ברית המועצות.
ב-7 בספטמבר 1946 הוחלף שמה לגורייבסק על שם הגנרל סובייטי, גיבור ברית המועצות סטפן גורייב, שנהרג בקרב על פילאו באפריל 1945.
אוכלוסיית גורייבסק מנתה כ־2400 איש בשנת 1959, בשנת 1989 התגוררו בה כמעט 8000 תושבים.
האוכלוסייה של העיר המשיכה לגדול, לאחר התפרקות ברית המועצות.
הגיעו אליה רוסים, אשר נאלצו לעזוב את הרפובליקות הדרומיות של ברית המועצות לשעבר.
בעשור השני של המאה-ה21 החל פיתוח תעשייה בקלינינגרד ואל העיר הגיעו אזרחים רוסים, אשר מצאו מקומות עבוד בקלינינגרד (העיר גורייבסק נמצאת במרחק של כ-7 קילומטר מקלינינגרד ומחירי הדיור בה זולים יותר מבקלינינגרד).
משנת 2013 עד שנת 2023 גדלה אוכלוסיית העיר ביותר מפי שניים: מ־13 אלף לכמעט 28 אלף איש.
לפי מרשם האוכלוסין שנערך בשנת 2020 הזדהו 78% מתושבי העיר כרוסים (יש לציין כי כ-15% מתושבי העיר סירבו לציין את הלאום שלהם בטפסי הרמשם).
גורטין או גורטינה הייתה עיר עתיקה חשובה בדרום כרתים.
בתקופת הברונזה התקיים יישוב באקרופוליס של גורטין, שנשלט על ידי הארמון המינואי של פאיסטוס, עיר המדינה הסמוכה והחשובה.
באיליאדה מוזכרת גורטין כעיר בצורה לצד ערים נוספות בכרתים, ובאודיסיאה מוזכר הצוק הנושק לים הסוער שבקרבת גורטין כמקום שאליו הגיעו היוונים השבים ממלחמת טרויה.
לעיר היו קשרים נוספים למיתולוגיה: בקרבת העיר היה מעיין מפורסם הקשור לדמות בשם סאורוס, שמסביבו צמחו עצי צפצפה נושאי פרי; מעיין מפורסם נוסף בקרבת העיר נחשב למקום שבו שכב זאוס עם אירופה.
בתחילת התקופה הארכאית של יוון, במאות ה־8–7 לפנה"ס, התפשטה העיר למישור.
היא קיימה מסחר בעזרת כמה נמלים, בעיקר מֵטַלּוֹן ו.
כשמונים שברים קובץ חוקים נמצאו במקדש אפולון ומתוארכים לאמצע המאה ה־7 לפנה"ס.
הם עוסקים בסמכויות שופטים, שמירת הדת, ובעיקר במשפט אזרחי: דיני סחר חליפין ומכירה, נדוניה, אימוץ, ירושה, , ירושה וכופר נפש.
מהתקופה הקלאסית לא שרדו שרידים רבים מהעיר.
בתקופה זאת, בסביבות 470 לפנה"ס.
כן שרד מתקופה זאת קובץ , שנשמרו כמעט בשלמותם חקוקים על קיר באורך כ־8 מטר ובגובה מטר וחצי, כתובים ב־12 טורים בבוסטרופידון, ומתוארכים לאמצע המאה ה־5 לפנה"ס.
הם מקור חשוב להכרת החוקים ביוון לפני התקופה ההלניסטית.
הקובץ מכיל תיקונים ותוספות לחוקים הקדומים, ועוסק במשפט אזרחי בלבד, בעיקר במשפחה וברכוש משפחתי.
ההליך המשפטי נערך כולו בעל פה, ואפילו פסק הדין לא נכתב אלא מתבסס על זכרונו של השופט.
השופט הוא תמיד שופט יחיד.
בתקופה ההלניסטית המשיכה גורטין בשגשוגה, והשתתפה במלחמות פנימיות בכרתים.
ב־189 לפנה"ס העניקה גורטין מקלט לחניבעל.
לאחר מכן תמכה בפלישתו של לכרתים, וניצלה את ההזדמנות לגדול לגודל חסר תקדים, וב־27 לפנה"ס הפך הקיסר אוגוסטוס את גורטין לבירת הפרובינקיה כרתים וקירנאיקה.
גורטין המשיכה לגדול ולשגשג, ונבנו בה מבנים רומיים רבים.
בעקבות ב־365 לפנה"ס הידרדר מעמדה של העיר.
העיר זכתה לעדנה מחודשת תחת הביזנטים, מזרחה למיקומה המקורי, ונבנו בה כמה בזיליקות, בהן בולטת כנסיית טיטוס הקדוש.
חורבות העיר נמצאות בקרבת הכפר המודרני .
גורילה טג הוא משחק מחשב בסוגת מציאות מדומה חברתית, שיצא לאור בשנת 2022. המשחק פותח ושוחרר על ידי החברה Another Axiom, ומציע חווית משחק אינטראקטיבית המיועדת לשחקנים המעוניינים בקשר ישיר עם אחרים במציאות המדומה.
המשחק גורילה טג משלב שליטה ביצורים דמויי גורילות חסרי רגליים, כאשר השחקנים משתמשים בתנועות ידיים כדי לתפעל את הדמויות.
הוא מאפשר אינטראקציה עם שחקנים אחרים באינטרנט, בצורה חופשית או דרך מכניקות משחק המשלבות אלמנטים של תגים והתאמות אישיות.
כל זאת, תוך יצירת חווית משחק חברתית ומאתגרת בעולם מציאות מדומה.
המשחק גורילה טג פותח במקור על ידי קֶרֶסטל "למינג" סמית' והופץ לגישה מוקדמת ב-SteamVR וב-Meta Quest בשנת 2021. המשחק, שהחל את דרכו כפרויקט עצמאי, הצליח למשוך במהרה קהל שחקנים בזכות חווית המשחק הייחודית והאינטראקטיבית, אשר משתמשת בטכנולוגיית מציאות מדומה כדי להציע משחק חברתי מהנה ומאתגר.
המשחק הוצא באופן רשמי ב-Meta Quest בדצמבר 2022, ולאחר מכן הושק גם ב-Steam בינואר 2023. שחקני PlayStation VR2 יכלו להתחיל לשחק בו בנובמבר 2024, מה שהרחיב את קהל השחקנים והביא את החוויה הייחודית של המשחק לפלטפורמות נוספות.
המשחק זכה לפופולריות רבה בעזרת רשתות חברתיות שונות ועד יוני 2024 היה בעל 10 מיליון שחקנים בסך הכל ועבר 100 מיליון דולר בהכנסות.
גורם g הוא מושג בחקר האינטליגנציה, אשר טבע צ'ארלס ספירמן בניסיון להסביר כיצד קורה שבין כל שני מבחנים לאינטליגנציה יש מתאם גבוה.
לכאורה אפשר היה לצפות שכישור מסוג אחד יבוא על-חשבון כישורים מסוג אחר (למשל בכך שהראשון תופס חלק מן המקום במוח, או בכך שהוא נובע מתרגול וגוזל זמן מתחומים אחרים), אבל בפועל מתברר שכל מדדי האינטליגנציה מתואמים זה עם זה.
ספירמן פיתח שיטות סטטיסטיות (כמו ניתוח גורמים מקבילים) כדי לארגן את המידע רב-הפנים על אינטליגנציה באופן חסכוני, וקרא בשם "גורם g" לציר הראשי של הנתונים.
הביצוע של אדם במבחן מסוים מבוסס על שני גורמים אלו.
הגורם הכללי g הוא החשוב ביותר והמשפיע ביותר.
המתאם הגבוה בין כל שני מבחני אינטליגנציה נובע מהדומיננטיות של גורם g בכל אחד מהמבחנים.
ספירמן אפיין את גורם g כשילוב של כושר הפשטה וכושר הסקה לגבי קשרים ויחסים.
ישנם כמה ניסיונות להסביר את קיומו של גורם g (שהוא עובדה סטטיסטית).
הסבר נוירופיזיולוגי – מקור ההבדלים הבין אישיים באינטליגנציה נעוץ בסיבות הקשורות במבנה המוח, הפלסטיות המוחית, מהירות העברת המידע על ידי הנוירונים ועוד.
הסבר מוטיבציוני – הרצון להצליח מתבטא בכל סוגי המבחנים.
רצון זה הוא שיוצר מתאם חיובי בין המבחנים.
הסבר זה נשען על ממצאים שישנו קשר בין ביצועים נמוכים של נבחנים משכבות סוציואקונומיות נמוכות, ובין גילויי חוסר אמון ביכולת האישית וחוסר רצון להתמודד.
עם זאת, הסבר זה מתבסס על מחקרים מתאמיים, ולכן הטיעון הסיבתי שלו הוא חלש.
הסבר ארכיטקטוני – כל סוגי הפעילות הקוגניטיבית דומים, כך שישנם רכיבים בסיסיים המשותפים לכולם, שמובילים למתאם בין הביצועים במבחנים השונים.
גורל היקום הוא מונח בקוסמולוגיה המתייחס לבחינת האפשרויות של התפתחות היקום וצורתו בעתיד.
התפתחות זו מושפעת משינויים במרחב היקום ובתפקידה של האנרגיה האפלה.
חוקרים מענפים שונים של המדע משתתפים במחקר המציג תרחישים שונים החוזים תהליכים סופיים וגם אין סופיים.
מאז החל לרווח המושג המפץ הגדול שממנו נבעה המסקנה בדבר התפשטות היקום, נשאלה השאלה הבלתי נמנעת: האם היקום ימשיך להתפשט עד אינסוף, כלומר היווצרות הקוסמוס היא חד- פעמית, או שהתפשטותו תיעצר בשלב כלשהו ואם כן, האם הוא יחזור ויתכווץ שוב לנקודה ממנה הוא התחיל ואז ייתכן מחזור חדש של יצירתו.
שאלה נוספת היא קצב ההתפשטות או ההתכווצות.
התשובה נעוצה במספר גורמים לרבות בתכונות הפיזיקליות של יחסי המסה\אנרגיה, הצפיפות הממוצעת של היקום וקצב התפשטות היקום.
לדעת הקוסמולוגים, אם יש ביקום מספיק חומר, אשר עשוי לעצור את ההתפשטות בכח המשיכה שלו, הרי שבבוא הזמן עשוי היקום לחזור ולהתכווץ לנקודתו ההתחלתית.
במקרה השני, אם אין כמות חומר מספקת, הרי שהיקום יתפשט עד אינסוף.
על פי הקונצנזוס הקיים כיום, אין ביקום מספיק חומר שיעצור את התפשטותו וגילוי האנרגיה האפלה שגורמת להתפשטות מואצת של היקום מביאות למסקנה הבלתי נמנעת שהיקום יתפשט לנצח.
אך עם זאת, השאלה בדבר סופו של היקום עודנה פתוחה.
מודל המציג את היקום כפועל במחזוריות של התפשטות וקריסה הוא מודל יקום מחזורי.
הבסיס התאורטי לשאלה התאפשר לאחר פרסום תורת היחסות הכללית על ידי אלברט איינשטיין ב-1916, אשר אפשרה לתאר את היקום בקנה המידה הרחב ביותר.
ישנם פתרונות אפשריים רבים למשוואה המוצגת בתאוריית היחסות הכללית וכל פתרון ממחיש מסלול שונה ליקום.
מספר אפשרויות הועלו ב-1922 על ידי אלכסנדר פרידמן וב-1927 על ידי ז'ורז' למטר, חלקן גורסות כי היקום התפתח מסינגולריות ראשונית אחת; דהיינו, המפץ הגדול.
כבר בשנות העשרים של המאה הקודמת, צפו אסטרונומים בתופעה של שינוי אורכי הגל של אור הכוכבים.
כאשר כוכבים מתקרבים, אורך גלי האור מתקצר- וצבעם נראה בתחום הכחול, וכאשר הם מתרחקים אורם מוסט לטווח האדום.
ככל שמהירות ההתרחקות גדולה יותר כך ההסחה גדלה.
מתברר שבכל הכיוונים של התצפיות על גלקסיות מרוחקות הייתה הסחה לאדום גדולה.
- ומכאן המסקנה שהיקום מתפשט כמו בלון, לכל הכיוונים.
ב-1929 פרסם אדווין האבל את מסקנתו, וקבע את הערך "קבוע האבל" - v=H0⋅D ( מהירות ההתפשטות (V) שווה למרחק (D)כפול מספר קבוע (H)הנקרא מקדם האבל) המייצג את קצב התפשטות הייקום, בהתבסס על תצפיות שערך על כוכבים בעלי משתנה קפאידי מגלקסיה רחוקה.
מסקנותיו איששו את התאוריה על פיה היקום מתפשט.
מאז התקדם המחקר של תחילת היקום והונח הבסיס לתיאוריות של קץ היקום.
תיאוריות חדשות על מבנה הייקום
תיאורית המיתרים (String Theory) הועלתה לראשונה ב-1974 על-ידי זואל שרק וג'ון שוארץ, ונוסחה מחדש ב-1984. ההשערה היא שיש קשר בין גלקסיות, כוכבים ואף חלקי אטום ברחבי היקום, כעין רשת המורכבת מקווארקים ותנודות של אנרגיה קוסמית.
הקשר מבוסס על איפנון התדרים- כלומר חלקיקים המשדרים אנרגיה בתדרים קבועים, שמתחברים לחלקיקים או גלקסיות הפועלים בתהודה באותו התדר.(בדומה לקשר בין משדר טלוויזיה למקלט) התיאוריה מסבירה את הקשר ביו גרוויטון (החלקיק היסודי של הכבידה) לבין הכח הנובע מהספין המנוגד שקיים בין חלקיקים תת-אטומיים.
מערכת המיתרים, כקורי עכביש בלתי נראים מהווה רשת הנושאת את היקום.
תיאורית המיתרים יכולה להסביר יקום מחזורי .
תיאורית "היקום המקביל" : השערה הטוענת שבתהליך היווצרות החומר ברגע ה"המפץ הגדול", החומר לא התפשט בצורה אחידה ונוצרו למעשה "יקומים מקבילים" המתפתחים במקביל ליקום שלנו, שייתכן שבכל אחד מהם מתפתחים חוקי פיזיקה וכימיה השונים משלנו.
יתר על כן, ישנה סברה שקיימים " חורי תולעת" בין היקומים, והמעבר ביניהם נעשה באמצעות החורים השחורים.
דרכם למעשה עוברים ממרחב-זמן אחד לאחר.
אנטי- חומר (חלקיק ואנטי חלקיק): אחת ההשערות המרתקות מניחה שביקום קיימים העתקים של חלקיקים המנוגדים זה לזה.
הניגוד דומה להבדל בין ספין חיובי ושלילי של אותו פרוטון או אלקטרון.
בכימיה ידוע שאלקטרונים בעלי ספין מנוגד נוטים להתחבר בקשר קו- וולנטי.
ההשערה מניחה שלכל חלקיק יש" תאום" השונה ממנו במימד הספין.
ניסויים בפרוטון ואנטי פרוטון המתנגשים מתמזגים לזוג קווארקים.
כלומר ייתכן מצב שגלקסיה אחת תהייה מורכבת מ"חומר" ואחרת, הזהה לה אבל מורכבת מ" אנטי חומר"
ב-1927 יסד ז'ורז' למטר את תאוריית המפץ הגדול (התאוריה קיבלה למעשה את שמה ממתנגדיה).
ב-1948 יסד פרד הויל תאוריית נגד, תאוריית המצב היציב, על פיה היקום אומנם מתפשט, אך בו זמנית מצבו הסטטי נותר ללא שינוי עקב היווצרות של חומר חדש.
עד ל-1965 היוו שתי התאוריות אתגר שקול זו לזו עד גילוי קרינת הרקע הקוסמית על ידי ארנו פנזיאס ורוברט וילסון.
גילוי זה תאם במלאו את התחזיות המבוססות על המפץ הגדול וסתר לחלוטין את תאוריית המצב היציב.
כיום התייצבה תאוריית המפץ הגדול כתאוריה המובילה בקרב החוקרים.
כאשר פרסם איינשטיין את תורת היחסות, הוא האמין, ברוח התקופה, ביקום סטטי.
כאשר התחוור לאיינשטיין כי התאוריה שלו יכולה להיפתר בקלות בצורה בה היקום מתרחב כעת ויתכווץ בעתיד, הוא הוסיף למשוואה את הקבוע הקוסמולוגי, בהנחה שצפיפות אנרגיה קבועה אשר אינה מושפעת מהתרחבות או התכווצות של היקום מהווה מעין משקל נגד להשפעות כוח המשיכה על היקום בצורה כזו, שהיקום יוכל להישאר סטטי.
רעיון הקבוע הקוסמולוגי נזנח (אם כי עלה שוב לאחר מכן על מנת להסביר את קצב התפשטות היקום) לאחר תגליותיו של האבל.
בדיעבד אמר איינשטיין, כי הקבוע הקוסמולוגי הוא: "השטות הגדולה ביותר בחיי" ("biggest blunder of my life").
הקשר בין תורת היחסות של איינשטיין ובין תגליתו של האבר נוסח על-ידי אלכסנדר פרידמן במערכת משוואות הנקראות משוואות פרידמן.
גורם חשוב נוסף, המשפיע על גורל היקום, הוא פרמטר הצפיפות.
פרמטר זה, המיוצג על ידי אומגה (Ω), הוא היחס בין צפיפות החומר הממוצעת ביקום לצפיפות הקריטית (Critical density), גודל הניתן לחישוב.
פרמטר הצפיפות מאפשר שלוש צורות אפשריות של היקום בהתאם לערך של אומגה, דהיינו, שווה ל-1, נמוך מ-1 או גדול מ-1. ערכים אלו ייצרו, בהתאמה, יקום שטוח, פתוח או סגור.
אפשרויות אלו מתייחסות לגאומטריה הכללית של היקום ולא לעקומות מקומיות במרחב-זמן הנגרמות תלכידים קטנים יחסית של חומר, כגון גלקסיות או צבירי גלקסיות.
באם תוכנו העיקרי של היקום הוא חומר אינרטי, הרי שיש מתווה ספציפי המתקשר לכל אחת מהגאומטריות.
על כן מנסים הקוסמולוגים לקבוע את עתיד היקום על ידי קביעת ערך ה-Ω, או לחלופין, את קצב ההאטה של ההתפשטות ( אם אכן הוא מאט).
גילויים של חורים שחורים, שבמרכזם קיימת כבידה אין-סופית של מסה מזערית המושכת אליה כל עצם או קרינה הנמצא בטווח כח המשיכה שלה מעלה את ההשערה שכאשר כמות החורים השחורים והצטברותם תגבר על קצב ההתפשטות היא תגרום למעשה להתכווצות היקום
החל מ-1998, תצפיות של סופרנובות החלו להיות מפורשות כהתאמה ליקום אשר התפשטותו מואצת.
הסבר להתפשטות זו לא יכול להתבסס על המשך המפץ הגדול, כיוון שהתאוצה גוברת ולא נחלשת עם הזמן.
כתוצאה מכך, תאוריות קוסמולוגיות חייבות להסביר תאוצה אפשרית זו.
הסבר מקובל אחד קשור לפעולה של אנרגיה אפלה שהיא אנרגיה היפותטית ( קיומה הוכח בדרך אינדוקטיבית מתימטית ולא בתצפית ישירה) שעל פי ההערכה המקובלת מהווה כ-68% מכלל המסה-אנרגיה של היקום והיא מונח רב-תכליתי לכל שדה היפותטי בעל לחץ שלילי, לרוב בעל צפיפות המשתנה ככל שהיקום מתרחב.
הקונצנזוס כיום בקרב הקוסמולוגים גורס כי גורל היקום תלוי בצורת היקום, בכמות האנרגיה האפלה ובמשוואת המצב הקובעת את השינויים בצפיפות האנרגיה האפלה בהתאם להתפשטות היקום.
תצפיות עדכניות מסיקות, כי קצב התפשטות היקום ככל הנראה הואץ ב-7.5 מיליארד השנים הראשונות לאחר המפץ הגדול, ברם, מדידות עדכניות נוספות, אשר נאספו על ידי לוויין המחקר WMAP,וכן מדידת קרינת הרקע הקוסמי ( CMB) מעלות את האפשרות כי היקום שטוח או דיסקואידי.
אם ערכו של אומגה (פרמטר הצפיפות) גבוהה מ-1 (Ω > 1), הרי שגאומטריית החלל היא סגורה כמשטח של כדור.
כלומר, גאומטריית היקום, בקנה מידה רחב מאוד, תהייה אליפטית.
ביקום סגור כוח המשיכה יעצור לבסוף את ההתפשטות ואז יחל תהליך הפוך, הייקום יתכווץ לנקודה אחת, נקודה סינגולרית סופית בשם ההתכווצות הגדולה (או הקריסה הגדולה).
מספר תאוריות מודרניות משערות כי ליקום יש כמות משמעותית מאוד של אנרגיה אפלה אשר תאפשר לו להמשיך ולהתרחב לנצח, אף במצב של Ω > 1.
אם ערכו של אומגה קטן מ-1 (Ω < 1), הרי שגאומטריית היקום פתוחה, כצורתו של אוכף.
גם ללא אנרגיה אפלה, יקום בעל עקומה שלילית יתפשט לנצח, כאשר הכבידה מאיטה את התהליך בצורה שולית.
עם האנרגיה האפלה, לא רק שההתפשטות אינה נעצרת, היא אף מואצת.
גורל היקום במקרה הזה יהיה או במות החום של היקום, הקיפאון הגדול (במצב טמפרטורה של האפס המוחלט כמות האנרגיה הסופית ביקום שמתפשט לאינסוף לא תאפשר עוד קיום חומר) או הקריעה הגדולה שבה החומר, שהוא בכמות סופית, יתפשט לאינסוף עד שכל חלקיק תת-אטומי (ואף רצף הזמן-חלל עצמו) יתפרק לחלוטין.
התאוצה שתיווצר בזכות האנרגיה האפלה תהיה כה חזקה, עד שהיא תתגבר לחלוטין על שילוב כוח המשיכה, הכוח האלקטרומגנטי והכוח הגרעיני החזק.
באופן הפוך, קבוע קוסמולוגי הפוך, אשר יתקשר לדחיסות שלילית של אנרגיה ולחץ חיובי, יאפשר את המצב של ההתכווצות הגדולה אף ביקום פתוח.
אפשרות זו נשללה עקב תצפיות.
באם הצפיפות הממוצעת של היקום שווה בדיוק לערך הקריטי של הצפיפות, כך ש אומגה שווה ל-1 (Ω = 1) הרי שגאומטריית היקום היא שטוחה כגאומטריה אוקלידית.
תצפיות של לוויין המחקר WMAP מאששות (עם מרווח טעות של 0.4%) שגאומטריית היקום היא שטוחה (דיסקואידית).
בהיעדר אנרגיה אפלה, יקום שטוח יתפשט לנצח אך בקצב שיאט בהדרגה.
עם אנרגיה אפלה, קצב ההתפשטות יאט תחילה, עקב פעולתו של כוח המשיכה, אך יצבור תאוצה בהמשך.
גורל היקום השטוח זהה למעשה ליקום פתוח.
גורל היקום תלוי בצפיפות היקום.
מיטב העדויות כיום, בהסתמך על מדידות של קצב ההתפשטות וצפיפות החומר, תומכות במודל של יקום אשר יתפשט ללא קץ, אשר יסתכם בתרחיש "הקיפאון הגדול".
אולם, התצפיות אינן חד-משמעיות ומודלים אלטרנטיביים עדיין אפשריים.
הקיפאון הגדול הוא תרחיש שבו המשך ההתפשטות יוביל ליקום אשר מתקדם בצורה אסימפטוטית לעבר האפס המוחלט.
תרחיש זה בשילוב תרחיש הקריעה הגדולה מסתמן כיום כהיפותזה המובילה.
תרחיש זה, בהיעדר אנרגיה אפלה, אפשרי רק ביקום בעל גאומטריה שטוחה או היפרבולית.
בהינתן קבוע קוסמולוגי חיובי, תרחיש זה אפשרי גם ליקום סגור.
בתרחיש זה כוכבים צפויים להמשיך להיווצר ב-1012 עד-1014 השנים הבאות, לאחר מכן מלאי הגז הנחוץ להתהוות כוכבים יאזל.
בעוד הדלק עבור הכוכבים קיימים הולך ואוזל, היקום יהפך בהדרגה לחשוך יותר ויותר.
לבסוף חורים שחורים יהוו את רוב העצמים בחלל, אך גם הם, עקב פליטה של קרינת הוקינג, יעלמו לבסוף.
תרחיש נוסף המתקשר לכך הוא מות החום של היקום, שבו היקום יגיע למצב של אנטרופיה מקסימלית שבה הכל מבוזר ואין גרדיאנט, אשר נחוצים לתהליכי עיבוד מידע אשר צורה אחת שלהם היא חיים.
תרחיש זה אפשרי בכל אחד משלושת המודלים אבל מחייב שהיקום יגיע לטמפרטורה מינימלית סופית.
תנודות קוונטיות אקראיות או מנהור קוונטי יכולות לייצר מפץ גדול נוסף תוך שנים.
לאורך כמות לא מוגבלת של זמן, תתרחש הפחתה ספונטנית של האנטרופיה על ידי משפט ההישנות של פואנקרה ותנודות טרמיות.
במקרה הספציפי של אנרגיה אפלה, אשר נושאת יותר לחץ שלילי אף מהקבוע הקוסמולוגי, צפיפות האנרגיה האפלה עולה עם הזמן וגורמת לתאוצה של התרחבות היקום שגורמת בתורה לעלייה קבועה בקבוע האבל.
כתוצאה, כל החומר ביקום, החל מגלקסיות וכלה, בהינתן מספיק זמן, בכל הגופים, ללא קשר לגודלם, יתפוררו לחלקיקי יסוד וקרינה.
נקרעים זה מזה על ידי קרינת פנטום אפלה ומשולחים בנפרד למעמקי החלל.
השלב הסופי של היקום היא נקודה סינגולרית המתרחשת בעוד צפיפות האנרגיה האפלה וקצב ההתפשטות נעים לאינסוף.
היפותזת ההתכווצות הגדולה היא תפיסה סמטרית לגורל היקום.
כמו שהמפץ הגדול החל את ההתפשטות הקוסמית התאוריה הזו מניחה כי הדחיסות הממוצעת של היקום מספיקה על מנת שההתפשטות תעצר בשלב כלשהו ואת תתחיל התכווצות.
התוצאה הסופית של זה אינה ידועה, אך ההשערה הפשוטה היא שכל החומר ביקום ומרחב הזמן חלל יתרסקו לתוך נקודה סינגולרית חסרת ממדים אחת, אם כי צריך להתחשב ברמה הלא ידועה של ההשפעה הקוונטית.
עדויות עדכניות מעניקות סבירות נמוכה לתרחיש זה, אך מאחר שהמדידות מבוצעות לאורך זמן קצר מאוד (במונחים קוסמים), לא מן הנמנע כי הן ישתנו בעתיד.
תרחיש זה מאפשר למפץ הגדול להתרחש מיד לאחר ההתכווצות הגדולה.
אם זה קורה ללא הרף, נוצר יקום מחזורי, או יקום מתנדנד.
היקום יכול במצב הזה להיות רצף אינסופי של יקומים סופיים, כשכל יקום סופי מסתיים בהתכווצות גדולה שהיא גם המפץ הגדול של היקום הבא.
תאורטית, הרעיון של יקום מחזורי מתנגש עם החוק השני של התרמודינמיקה, מאחר שאנו מצפים שהאנתרופיה תגדל עם כל מחזור.
בנוסף תצפיות עדכניות קובעות כי היקום אינו סגור.
כל זאת גרם לקוסמולוגים לזנוח את מודל היקום המחזורי.
המודל התאורטי של הניתור הגדול בנוי על היסודות של היקום המחזורי, שבו כל התכווצות גדולה מלווה במפץ גדול וחוזר חלילה.
מודל היקום המחזורי סותר חוקי פיזיקה בסיסיים ואף יותר מכך, חוקים מעולם מכניקת הקוונטים.
על כן הועלתה תאוריה חלופית המשלבת את הבסיס של המפץ הגדול עם התאוריה של כבידה קוונטית לולאתית באופן שאינו מחייב את יצירת המחזוריות.
שדה היגס קיים לכל אורכו ורוחבו של היקום.
כמו השדה האלקטרומגנטי, הוא משתנה בעוצמתו על בסיס הפוטנציאל שלו.